stanford-oval/wikipedia huggingface dataset:
קהילת יהודי פוניבז'
הנצחת הקהילה לאחר השואה

לאחר המלחמה הקימו על קברי האחים בחורשות שמסביב לפוניבז' מצבה שעליה חרוט מגן דוד. לפי מקורות שונים התגלו שלושה קברי אחים בסמוך לפוניבז' בכולם הקימו לוחות זיכרון המפרטים את זהות הנרצחים ומספרם.
בכסלו תש"ד ייסד הרב כהנמן, ראש ישיבת פוניבז' בליטא לפני השואה, את ישיבת פוניבז' בבני ברק. ישיבה שהייתה כזיכרון לאותה ישיבת פוניבז' מפוארת. בנוסף הקים הרב כהנמן "בית אבות" ליד הישיבה. בית שמיועד לנערים ונערות פליטי שואה.
וכך מספר הרב כהנמן בנוגע להקמת הישיבה ובתי האבות:
לפני כשלוש עשרה שנה היה הדבר. נפרדתי מעיר קהילתי, פוניבז' דליטא, מהרבנן של ישיבתי הקדושה ומאלף ילדי וילדותי האהובים, ילדי ישראל יקרים מפז, שלמדו בישיבה הגדולה והקטנה, בתלמודי התורה, בבתי הספר ובגימנסית הבנות ... נדדתי מקהילתי .. להכין מפלט מפני ציפורני האויב עבורם. אוי–ה לי שלא כך היה לנו! ... אלף הילדים נהרגו ונשחטו בתאי הגזים ... בין שאר ... המיליונים של אחינו ... אמרתי, אך "כי למחיה שלחני ה'", להחיות בארץ האבות את הנפשות הללו! לא גלי–עד אמרתי להציב לזכר אלף ילדי. לא עצים חפצתי לנטוע לשמם. נפש תחת נפש. 1000 ילדים תחת נפשות האלף הללו רציתי לנטוע; מצבה חיה, מצפצפת קול תורה נעים אדיר... לחנך גדולי תורה בישיבה קדושה על אדמת הקודש — רציתי; לקלוט ולטפח גלילי תורה חיים ... כך עלה וצץ רעיון בניין ישיבת פוניבז'; כך עלה וצץ רעיון בנייני 'בתי האבות'... מתרומותיהם של נדיבים יחידים... נבנה 'בית האבות' הראשון... 'בית אבות' נקרא הבית, על שם 'האבות' שאיפשרו בנדבת סידור ילד אחד או חדר שלם... 'בית אבות' נקרא הבית ולא 'בית יתומים' כי לא 'מוסד' אלא 'בית' רצינו להקים לילדינו ... ודווקא בית של אבות, בית של הורים, עם אווירתו המשפחתית, על כל חמימותו וביתיותו עבור הילד... הילד, בה"א הידיעה הילד, אחד מאלף...
האתגר החינוכי המוצהר של כהנמן היה להקים מחדש דור של תלמידי חכמים שימלא את החלל שנוצר בעקבות השואה.
הרב כהנמן החל להקים במקביל לישיבה גם היכל זיכרון מעוצב לכל קהילות ליטא וקרא לו בשם "אוהל קדושים". המבנה תוכנן כממקום לכינוסי זיכרון, ועל ידו הוקם בניין לספריה מרכזית וארכיון שירכז את יצירת הרוח של יהדות ליטא במשך מאות שנות קיומה. כמו כן החל הרבה כהנמן ליזום מפעל הוצאה לאור של חיבורים של גדולי ליטא שנותרו בכתבי יד, ואף להפיק אירועי זיכרון שנתיים לקהילות ליטא. עוד בחייו דעכו הרעיונות הרבים בזה אחר זה. הן בגלל קשיים כלכליים והן בגלל קשיים ארגוניים. והרב החליט להעמיד את מוסדות החינוך בראש סדר עדיפויותיו.
על פי מקורות סובייטיים נתגלו שלושה קברי אחים בסמוך לפוניבז':
יער קורגנובה (פאיוסט), למעלה מ-8,000 נרצחים.
יער קייזרלינג, 103 נרצחים וגם 48 חברי מחתרת ליטאית.
החורשה הירוקה, בערך 4,500 נרצחים.
בכל המקומות הציבו לוחות זיכרון המפרטות את זהות הרוצחים ומספרי הנרצחים.
בתחילת שנות ה-90 חנכו מצבת זיכרון בכניסה למקום שהיה פעם בית הקברות היהודי וכיום משמש כגן ציבורי. שנתיים אחרי כן נחנכה אנדרטה בכניסה לגטו. בשנת 2009 נחנכה אנדרטה בתוך הגן הציבורי שהיה בעבר בית הקברות היהודי.
לקריאה נוספת

ה'גדולים', בנימין בראון וניסים לאון
הערות שוליים

1 2 3 4 5 6 7 8 9 10 11  פוניבז, באתר 'בית התפוצות - מוזיאון העם היהודי'
1 2 3 4 5 6 7 8 9 10 11 12 13  זכור - אמונה בימי השואה, באתר zachor.michlala.edu
1 2 3 4 5  קהילת פוניבז' - מירושלים לליטא, באתר www.jerusalem-lita.co.il.
1 2  בנימין בראון וניסים לאון, ה'גדולים'- אישים שעיצבו את פני היהדות החרדית בישראל, מכון ון ליר
1 2  האנציקלופדיה של הגטאות, באתר www.yadvashem.org
↑  מיכל שאול, שיקום החברה החרדית בישראל בצל השואה: להתחיל מישן
↑  שלמה טיקוצ'ינסקי, ובהר ציון תהיה פליטה - הרב יוסף שלמה כהנמן מפוניבז'
קיינה

| --- | --- |

 מדינה:  אסטוניה אסטוניה
 שטח:  1.83 קמ"ר
 אוכלוסייה:  ‏
  ‑ ביישוב:  667 (31 בדצמבר 2021)
 קואורדינטות:  58°49′38″N 22°46′36″E﻿ / ﻿58.827222222222°N 22.776666666667°E﻿ / 58.827222222222; 22.776666666667 
  מפת מיקום  מפה מפורטת   (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיקיינה(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיקיינה  he tabBackground:;tabBorder:#aaa;defaultTab:0;
 
מיקום נפת קיינה בהיומאה
קיינה (באסטונית: Käina) היא עיירה (alevik) באי היומאה שבאסטוניה.
קיינה היא היישוב השני בגודל אוכלסייתו באי (לאחר קרדלה). בעיירה התגוררו 711 תושבים בתחילת ינואר 2019.
בין המבנים ההיסטוריים ישנה כנסייה מהמאה ה-15.
בשנים 1992–2016 התקיימה נפה כפרית באותו שם בשטח של 186 קמ"ר בדרום-מזרח היומאה, שמרכזה היה היישוב קיינה והיא כללה גם את האי קאסארי.
הנפה הייתה חלק ממחוז היו ואוכלוסייתה מנתה 2,053 תושבים בסוף 2016.
ב-20 בדצמבר 2016 חתמה נפת קיינה על הסכם מיזוג עם נפת היו ליצירת הנפה הכפרית החדשה – היומאה (Hiiumaa Parish) שלתוכה מוזגו מאוחר יותר כל יתר הנפות באי היומאה ובמחוז היו (אמאסטה ופיהאלפה).
הערות שוליים

↑  נפת היו (אנ') נוצרה כתוצאה מהמיזוג של הנפה העירונית קרדלה עם הנפה הכפרית קורגסארה ב-2013.
| הנפות והיישובים של מחוז היו |
| --- | --- | --- |
| נפות כפריות | היומאה |  |
| נפות לשעבר | אמאסטה • היו • פיהאלפה • קורגסארה • קיינה (נפה כפרית) • קרדלה (נפה עירונית) |  |
| יישובים | קורגסארה • קיינה • קרדלה |  |
ערך זה הוא קצרמרבנושא אסטוניה ובנושא יישובים. אתם מוזמנים לתרום לוויקיפדיה ו.
קרואטיה באירוויזיון 2022

קרואטיה השתתפה באירוויזיון 2022, שהתקיים בטורינו שבאיטליה, עם השיר "Guilty Pleasure" של מיה דימשיץ'. זו הייתה השתתפותה ה-27 בתחרות הזמר של האירוויזיון. בדומה לשנותיה הקודמות של המדינה בתחרות, הנציג והשיר לאירוויזיון נבחרו באמצעות הקדם הלאומי, Dora, בהפקת רשות השידור הקרואטית. בשנה זו כשלה המדינה להעפיל לגמר התחרות.
רקע

קדם לאירוויזיון 2022, קרואטיה השתתפה עשרים ושש פעמים באירוויזיון, מאז הופעת הבכורה שלה ב-1993. נכון לשנת 2021 טרם רשמה המדינה את ניצחונה הראשונה בתחרות. היא הגיעה למקום הרביעי בשני אירועים של האירוויזיון; בשנת 1996 עם השיר "Sveta ljubav" של מאיה בלגדן וב-1999 עם השיר "Marija Magdalena" של דוריס דרגוביץ'. החל מאירוויזיון 2004, בו נערכה לראשונה שיטת חצאי הגמר, העפילה המדינה לגמר שבע פעמים. באירוויזיון 2021 הגיעה הנציגה הקרואטית, אלבינה גרצ'יץ', עם השיר "Tick-Tock", למקום ה-11 בחצי הגמר, ולא הצליחה להעפיל לשלב הבא.
לפני האירוויזיון

בדומה לשנותיה הקודמות של המדינה בתחרות, הנציג והשיר לאירוויזיון יבחרו באמצעות הקדם הלאומי, Dora, בהפקת רשות השידור הקרואטית (HRT). התחרות תורכב מאירוע אחד, שיערך ב-19 בפברואר 2022, ובו ישתתפו ארבעה עשר אמנים. היא תתקיים בהיכל הספורט של אופטיה, בהנחייתם של דסקו צ'רליץ', אליזבתה ברודיץ' ופרנקה בטליץ', נציגת המדינה לאירוויזיון 2018.
ב-27 באוקטובר 2021 פתחה HRT את תקופת הגשת השירים, שהסתיימה ב-25 בנובמבר. אולם היא הוארכה עד ל-12 בדצמבר בשל מגפת הקורונה בקרואטיה.‏ 184 שירים הוגשו לוועדה המקצועית של רשות השידור. בניגוד לשנים הקודמות של קרואטיה באירוויזיון, השיר הנבחר לא יצא לאור בגרסה חדשה, המיועדת לתחרות, אלא יעבור שינויים קלים גרידא.‏ שמותיהם של 14 השירים נחשפו ב-17 בדצמבר.
ב-2 בפברואר 2022 חשפה רשות השידור הקרואטית את שיטת הניקוד בקדם. הזוכה ב-"Dora 2022" יקבע באמצעות שילוב שהצבעתם של עשרת חברי השיפוט, המפוזרים ברחבי המדינה, והצבעות הקהל. במקרה של תיקו, תינתן עדיפות לקולות הציבור. חברי השיפוט יורכבו משלושה שופטים, עובד מוזיקלי של רשות השידור, חבר באיגוד המלחינים הקרואטים וחבר באיגוד המוזיקה הקרואטית. להלן הערים בהם תשב ועדת שופטים: זאגרב, ואראז'דין וצ'אקובץ (נחשבות כנקודת שיפוט אחת), רייקה, פולה, אוסייק, קנין ושיבניק (נחשבות כנקודת שיפוט אחת), ספליט, ווקובאר ודוברובניק. כול ועדה תדרג את השירים בסדר יורד (1–14, כשאחד מייצג את השיר שאהבו). עשרת השירים הראשונים בכול ועדה יקבלו 1–8, 10 ו-12 נקודות בהתאמה, בדומה לשיטה המקובלת באירוויזיון. הקהל יצביע בשיחת טלפון או בהודעת SMS, כשלכול אדם יש אפשרות לשלוח עד עשר הצבעות.
לפני האירוויזיון > רשימת המשתתפים

| אמן | שיר | כותבים |
| --- | --- | --- |
| ברנרדה | "Here for Love" | ברנרדה ברונוביץ', אדריאנה פופאבץ, אנדראס ביורקמן, קרל פרסון, יונאס אקדהל |
| אליס לובריץ' | "No War" | אנתוני קוקוליאן, אליס לובריץ', סנדי ברטוניה |
| אלה אורשקוביץ' | "If You Walk Away" | סינישה רליץ' |
| אריק וידוביץ' | "I Found You" | אריק וידוביץ', פיליפ וידוביץ', גורדן דראגיץ' |
| ג'סה | "My Next Mistake" | ג'סיקה אטליץ'-מקולגן, סילביו פסריץ' |
| מרקו בושניאק | "Moli za nas" | ולחו ארבוליץ', מיחוביל שושטריץ' |
| מיה דימשיץ' | "Guilty Pleasure" | מיה דימשיץ', וייקוסלב דימטר, דאמיר בשיץ', אנטה גלו |
| מיה נגובטיץ' | "Forgive Me (Oprosti)" | אנדארס סטון יוהאנסון, דניז ים, לורל בארקר, מיה נגוביטיץ' |
| מילה אלגוביץ' | "Ljubav" | ברונו קייצר |
| רוקו וושקוביץ' | "Malo kasnije" | פרדראג מרטיניאק, רוקו וושקוביץ', יאן שיניור צבטקוביץ' |
| טיה | "Voli me do neba" | ולחו ארבוליץ', מיחוביל שושטריץ' |
| טינה ווקוב | "Hideout" | רייחן אוקנוביץ', טומיסלאב גויאנוביץ', יוסיפה ווייביץ' |
| טומה | "In the Darkness" | אדריאנה פאפאבץ, אנדראס ביורקמן, טומיסלאב מריץ', איידן אוקונור, סמואל ראנסטין |
| זדנקה קובאצ'יצ'ק | "Stay on the Bright Side" | אדי קרס, אלביס סרשן נועה, זבונימיר בטייביץ', יוריקה הוטקו |
לפני האירוויזיון > הגמר

הגמר התקיים ב-19 בפברואר 2022.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| סדר | אמן | שיר | שופטים | קהל | קהל | קהל | קהל | סך הכל | מקום |
| סדר | אמן | שיר | שופטים | טלפון | SMS | סך הכל | נקודות | סך הכל | מקום |
| 1 | מילה אלגוביץ' | "Ljubav" | 3 | 1,145 | 246 | 1,391 | 12 | 15 | 14 |
| 2 | מיה נגובטיץ' | "Forgive Me (Oprosti)" | 81 | 5,278 | 2,226 | 7,504 | 60 | 141 | 3 |
| 3 | מרקו בושניאק | "Moli za nas" | 71 | 7,161 | 6,342 | 13,503 | 108 | 179 | 2 |
| 4 | ג'סה | "My Next Mistake" | 8 | 794 | 332 | 1,126 | 9 | 17 | 12 |
| 5 | זדנקה קובאצ'יצ'ק | "Stay on the Bright Side" | 31 | 1,691 | 812 | 2,503 | 20 | 51 | 9 |
| 6 | טינה ווקוב | "Hideout" | 33 | 2,130 | 726 | 2,856 | 23 | 56 | 8 |
| 7 | רוקו וושקוביץ' | "Malo kasnije" | 8 | 717 | 356 | 1,073 | 9 | 17 | 13 |
| 8 | ברנרדה | "Here for Love" | 64 | 3,710 | 2,201 | 5,911 | 47 | 111 | 4 |
| 9 | אריק וידוביץ' | "I Found You" | 59 | 3,610 | 1,797 | 5,407 | 43 | 102 | 5 |
| 10 | טומה | "In the Darkness" | 43 | 1,856 | 1,203 | 3,059 | 25 | 68 | 7 |
| 11 | אליס לובריץ' | "No War" | 64 | 2,350 | 1,382 | 3,732 | 30 | 94 | 6 |
| 12 | אלה אורשקוביץ' | "If You Walk Away" | 11 | 1,466 | 643 | 2,109 | 17 | 28 | 10 |
| 13 | טיה | "Voli me do neba" | 13 | 832 | 525 | 1,357 | 11 | 24 | 11 |
| 14 | מיה דימשיץ' | "Guilty Pleasure" | 91 | 13,388 | 7,271 | 20,659 | 166 | 257 | 1 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קרואטיה שובצה למחצית השנייה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה כמדינה ה-11, לאחר פורטוגל ולפני דנמרק. ב-10 במאי 2022 ביצעה דימשיץ' את "Guilty Pleasure" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 11 עם 75 נקודות.
הערות שוליים

↑  Milla, Samir (18 במאי 2021). "Šok za Hrvatsku! Albina nije ušla u finale Eurosonga". Večernji list (בקרואטית). נבדק ב-30 באוקטובר 2021. {{cite web}}:  (עזרה)
↑  Adams, Oliver (13 בספטמבר 2021). "Croatia confirms Eurovision 2022 participation and return of Dora national final". Wiwibloggs. נבדק ב-30 באוקטובר 2021. {{cite web}}:  (עזרה)
↑  Prgomet, Ivana (28 בינואר 2022). "Na Eurosongu nas je Franka predstavljala, a sad vodi Doru". 24sata (בקרואטית). נבדק ב-28 בינואר 2022. {{cite web}}:  (עזרה)
↑  Granger, Anthony (19 בנובמבר 2021). "Croatia: Dora 2022 Submissions Deadline Extended". Eurovoix. נבדק ב-20 בנובמבר 2021. {{cite web}}:  (עזרה)
↑  Granger, Anthony (27 באוקטובר 2021). "Croatia: Dora 2022 Submissions Open". Eurovoix. נבדק ב-30 באוקטובר 2021. {{cite web}}:  (עזרה)
↑  Farren, Neil (2 בפברואר 2022). "Croatia: Dora 2022 Voting Procedure and Covid-19 Measures Revealed". Eurovoix. נבדק ב-2 בפברואר 2022. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
קיריגלפוטה

| --- | --- |

 מידע כללי
 גובה:  2,395 מטר
 מדינה:  סרי לנקה סרי לנקה
 מיקום:  דרום־מרכז האי
 מסלול ההעפלה הקל:  מסלול רגלי
 קואורדינטות:  6°47′57″N 80°46′00″E﻿ / ﻿6.79916667°N 80.76666667°E﻿ / 6.79916667; 80.76666667
  (למפת סרי לנקה מוגדלת) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה רטנאפורה גאלה בדולה מפרץ בנגל קיריגלפוטה(למפת סרי לנקה רגילה) קולומבו סרי ג'ייוורדנפורה קוטה  קאנדי טרינקומלי קאלמונאי אנוראדאפורה ג'פנה קורונגלה רטנאפורה גאלה בדולה מפרץ בנגל קיריגלפוטה
 
קיריגלפוטה (בסינהלית: කිරිගල්පොත්ත; משמעות השם היא "קליפת אבן") הוא ההר השני בגובהו בסרי לנקה, אחרי פידורוטלגלה. גובהו 2,395 מטרים מעל פני הים.
גאוגרפיה

ההר ממוקם כ־15 קילומטרים דרומית לעיירה נווארה אליה (אנ') וכ־95 קילומטרים מזרחית לסרי ג'ייוורדנפורה-קוטה, בירת המדינה. אל ההר מעפיל מסלול הליכה באורך 7 קילומטרים.
הערות שוליים

↑  "Mount Kirigalpotta". נבדק ב-2010-04-19.
ערך זה הוא קצרמרבנושא הרים. אתם מוזמנים לתרום לוויקיפדיה ו.
קייניזם
הערות שוליים

↑  Meyburg, BU. 2002. On cainism in the Lesser Spotted Eagle (Aquila pomarina) and a possibleexplanation for the phenomenon in this and other eagle species. p. 53-61 in Raptors in the NewMillennium., Eds., R. Yosef, ML Miller and D. Pepler. International Birding and Research Centreat Eilat, Israel.
↑  Margalida, A., Bertran, J., Boudet, J. & Heredia, R. 2004.Hatching asynchrony, sibling aggression and cannibalism inthe Bearded Vulture Gypaetus barbatus. Ibis 146: 386–393.
↑  Vinuela J, 1999. Sibling aggression, hatching asynchrony, and nestling mortality in the black kite (Milvus migrans). Behav Ecol Sociobiol 45: 33-45.
↑  Simmons, R. E. 1988. Offspring quality and the evolution of
cainism. Ibis, 130, 339–356
↑  Meyburg, B.-U., Langgemach, T., Graszynski, K. andBohner, J. 2004. The situation of the Lesser SpottedEagle Aquila pomarina in Germany: the need for anaction plan and active conservation. In: R. D. Chan-cellor and B.-U. Meyburg (eds) Raptors Worldwide.WWGBP/MME
רג'ו די קלבריה (נפה)

נפת רג'ו די קלבריה (באיטלקית: Provincia di Reggio Calabria) הייתה נפה במחוז קלבריה שבאיטליה, ששכנה על גדות מצר מסינה. הנפה השתרעה על שטח של 3,183 קמ"ר, ובשנת 2005 התגוררו בה 565,866 נפש. בירתה של הנפה הייתה רג'ו די קלבריה. הנפה גבלה בנפת קטנזארו בצפון-מזרח, בנפת ויבו ולנטינה בצפון-מערב ובים היוני בדרום-מזרח.
היא הוחלפה על ידי העיר המטרופולינית רג'ו די קלבריה בשנת 2015.
ערים נוספות בנפת רג'ו די קלבריה

שילה
וילה סן ג'ובאני
מולוקיו
קיריגואה

קיריגואה (בספרדית: Quiriguá) הוא אתר מתקופת המאיה שמרכזו כקילומטר בודד מגדותיו של נהר מוטגואה (Motagua) בגואטמאלה. האתר יושב משך כל תקופת תרבות המאיה הקלאסית, החל בסוף המאה ה-2 ועד שנת 850 לערך, ושימש כבירתה של מדינה אוטונומית שנשאה את שמו. במאה ה-8 ולאחר ניצחונה הצבאי על יריבתה קופאן ב-738, פקדה את קיריגואה תנופת בנייה משמעותית שלוותה בבנייה מונומנטלית.
הממצאים באתר

באתר פסלים רבים ואסטלות (stela; רבים stelae) בממדים גדולים במיוחד שכל אחת מהן נחצבה מגוש אבן בודד. הגדולה שבאסטלות בקיריגואה, "אסטלה E", נישאת לגובה של 10 מטר ושוקלת כ-60 טון, ונחשבת לאסטלה הגדולה ביותר שהותירו אחריהם בני המאיה. בנוסף יש באתר מספר מזבחים ודמויות בעלי חיים מיתולוגיים שפוסלו מפיסות סלע (Zoomorph), שהידוע שבהם משנת 736 סומן באות "P" ומכונה "הצב הגדול".
מחקר באתר

מאמר ראשוני אודות האתר התפרסמו לראשונה ב-1840 וכלל רישומים של שתיים מהאסטלות. מחקר נוסף נערך באתר בשנת 1854 ושוב בשנות השמונים של המאה ה-19. מחקר אחרון זה הניב סקירה מעמיקה של כל המונומנטים הגלויים באתר באותה עת. ב-1910 הוגדר שטח של 120 דונם באתר ובסביבתו כאזור ארכאולוגי ומשלחות מחקר המשיכו ללמוד את הממצאים בו בתחילת המאה ה-20. עבודות המחקר בקיריגואה הגיעו לשיאן בין 1975 ל-1980, ובשנת 1981 היא הוכרזה כאתר מורשת עולמית.
קרל, נסיך פרוסיה

קרל, נסיך פרוסיה (בגרמנית: Prinz Carl von Preußen; ‏29 ביוני 1801 – 21 בינואר 1883) היה איש צבא ונסיך גרמני מבית הוהנצולרן.
ביוגרפיה

קרל נולד ב-29 ביוני 1801 בארמון שרלוטנבורג שבברלין לפרידריך וילהלם השלישי, מלך פרוסיה ואשתו המלכה לואיזה. בשנת 1811 בהיותו בן עשר, הצטרף קרל בדרגת לוטננט לצבא הפרוסי, ושירת ברגימנט המשמר. בשנת 1820 הועלה קרל לדרגת מיור ברגימנט המשמר ה-1, ובשנת 1822 הועלה לדרגת אוברסט, ומונה למפקד רגימנט הרגלים ה-12. בשנת 1824 הועלה לדרגת גנרל מיור, ובשנת 1830 מונה למפקד דיוויזיית המשמר ה-2. בשנת 1832 הועלה לדרגת גנרל לוטננט, ובשנת 1844 הועלה לדרגת גנרל חיל הרגלים. בשנת 1848 מונה קרל למפקח הכללי של הצבא, ובשנת 1854 מונה למפקד יחידות הארטילריה. בשנת 1864 מונה קרל למושל העיר מיינץ, תפקיד אותו מילא עד לשנת 1866.
בשנת 1882 החליק קרל ושבר את עצם הירך השמאלית, וב-21 בינואר 1883 מת קרל בביתו שבברלין, ומילותיו האחרונות היו "יחי הקיסר".
משפחתו

בשנת 1827 התחתן קרל עם מריה, נסיכת סקסוניה-ויימאר-אייזנך, בתם של קרל פרידריך, הדוכס הגדול של סקסוניה-ויימאר-אייזנך ומריה פבלובנה, הנסיכה הגדולה של רוסיה, ממנה נולדו לו שלושה ילדים:
פרידריך קרל (1828–1885)
לואיזה (1829–1901)
אנה (1836–1918)
רבי יוסי ברבי יהודה

| --- | --- |
 לידה:  המאה ה־2 ישראל 
 פטירה:  המאה ה־2 
 מקום קבורה:  ישראל עין זיתים (זיהוי מהמאה ה-16)
 תקופת הפעילות:  דור חמישי לתנאים
 השתייכות:  בית הלל
 רבותיו:  רבי יהודה
 בני דורו:  רבי ישמעאל ברבי יוסי, רבי אלעזר ברבי שמעון, רבי יהודה הנשיא
 אב:  רבי יהודה
 
רבי יוסי ברבי יהודה היה תנא בדור האחרון לתנאים, בנו של רבי יהודה, ונכדו של רבי אלעאי. חי בדורו של רבי יהודה הנשיא.
רבי יוסי נולד לרבי יהודה, אחד התנאים המפורסמים ביותר, והמוזכר מכולם במשנה. את עיקר תורתו למד ככל הנראה מאביו. בתלמוד הוא מוזכר לפעמים כשהוא חלוק בסוגיות תלמודיות עם אביו. הוא חלוק פעמים רבות עם הדור המבוגר יותר, חבריו של אביו רבי יהודה ותלמידיו של רבי עקיבא, כמו למשל רבי אלעזר בן שמוע, רבי שמעון בר יוחאי, ועם חברו רבי יהודה הנשיא.
מתורתו

פסקיו של רבי יוסי ברבי יהודה מוזכרים בתלמוד פעמים רבות, ואף מהאגדה אין הוא מושך את ידו. רבים מפסקיו אקטואליים כיום, ונידונים בהרחבה בספרי הפוסקים. כך למשל הוא מתיר ללכת מעל מקום טמא ב"אוהל זרוק" שאינו נוגע בקרקע (דוגמה אקטואלית - מטוס), שכן הוא נחשב כרשות נפרדת, הוא דן באיסור חדש בחוץ לארץ, שאלה קשה השנויה במחלוקת גדולה, האם הוא נוהג בחוץ לארץ, והוא מכריע: ”עומר בא בחו"ל, ומה אני מקיים "כי תבואו אל הארץ", שלא נתחייבו בעומר לפני כשנכנסו לארץ, וקסבר חדש בחו"ל מדאורייתא היא, דכתיב "במושבותיכם", כל מקום שאתם יושבים משמע”.
רבי חנינא מסורא, היה מזהיר בדרשותיו, שלא יאמר אדם לאשתו "אל תתייחדי עם פלוני", שכן יש לחשוש לשיטת רבי יוסי בן רבי יהודה, שקינוי הוא אפילו ללא עדים, ואז תהא אסורה לו אם תתייחד עמו.
מתורתו > חידושי הלכות

אחד מהם, הוא בסוגיית ייעוד, דין מקראי שמשמעו כי מי שברשותו אמה עבריה, שהיא בת הנמכרת על ידי אביה לעבוד ברשות הקונה, בעודה קטנה, מצווה עליו להתחתן עימה, על ידי שמייעדה ומייחדה לאישות, ובכך, המעות הראשונות שנתן לאביה כדי לקנותה לשפחה – נהפכים למפרע למעות קידושין. לפי דעתו של רבי יוסי ברבי יהודה, הקידושין נעשים בחוב המעות שנותר מתוך המעות הראשונות, המחייב אותה להשלים את העבודה שנתן לאביה, ולכן דווקא אם מתוך שש השנים שנמכרה נותר זמן עבודה השווה פרוטה, היא מקודשת.
מתורתו > חידושי אגדות

ביומא אומר רבי יוסי: אדם חוטא פעם ראשונה ושנייה ושלישית מוחלין לו רביעית אין מוחלין לו. הרמב"ם והראב"ד נחלקו בפירוש המאמר. הרמב"ם משלב בין מאמר זה למאמר אחר המוזכר במסכת ראש השנה”"ורב חסד" מטה כלפי חסד, ותנא דבי ר"י מעביר ראשון ראשון וכך היא המדה”, ולפיהם הוא פוסק:
בשעה ששוקלין עונות אדם עם זכיותיו אין מחשבין עליו עון שחטא בו תחלה ולא שני אלא משלישי ואילך אם נמצאו עונותיו משלישי ואילך מרובין על זכיותיו אותם שתי עונות מצטרפים ודנין אותו על הכל. ואם נמצאו זכיותיו כנגד עונותיו אשר מעון שלישי ואילך מעבירים כל עונותיו ראשון ראשון. לפי שהשלישי נחשב ראשון שכבר נמחלו השנים. וכן הרביעי הרי הוא ראשון שכבר נמחל השלישי וכן עד סופן. במה דברים אמורים ביחיד שנאמר הן כל אלה יפעל אל פעמים שלש עם גבר. אבל הצבור תולין להן עון ראשון שני ושלישי שנאמר על שלשה פשעי ישראל ועל ארבעה לא אשיבנו. וכשמחשבין להן על דרך זה מחשבין להן מרביעי ואילך.
לעומת זאת, הראב"ד חולק על השילוב בין שני המאמרים, והוא סבור שבעוד שמאמרו של רבי יוסי ברבי יהודה מדובר כלפי העבירות עצמם, ששלושת הראשונים מחולים לו מיד אם עשה תשובה (ללא צורך בייסורים ויום הכיפורים, הרי שהמאמר מוזכר במסכת ראש השנה עניינו ביום הדין הגדול, שלאחר המיתה, ונועד להציל את הבינונים, שחשבונם - מחצה זכויות ומחצה עוונות, מהגיהנום.
שלשה דברים צוה רבי יוסי ברבי יהודה את רבי: אל תצא יחידי בלילה, ואל תעמוד בפני הנר ערום (כי העומד בפני ערום נכפה), ואל תכנס למרחץ חדש שמא תפחת. עד כמה? אמר רבי יהושע בן לוי עד י"ב חדש.
רג'ו די קלבריה

ערך זה עוסק בעיר באיטליה. אם התכוונתם לנפה בה שוכנת העיר, ראו .
רֶג'וֹ דִי קַלָבְּרִיָה או רג'ו קלבריה (באיטלקית: Reggio di Calabria, בקלברזית: רִיג'וּ) היא עיר בת 186,000 תושבים בדרומו של חצי האי האיטלקי.
רג'וֹ די קלבריה הייתה בירת מחוז קלבריה עד 1970, אז הפכה קטנזארו לבירת המחוז.
את העיר ייסדו מתיישבים יוונים במאה ה-8 לפנה"ס.
על הגעתם של יהודים לעיר כתבו יוסף בן מתתיהו והירונימוס.
העיר נחרבה כמה פעמים על ידי צונאמי ורעידות אדמה. בפעם האחרונה התרחשה בה רעידת אדמה ב-28 בדצמבר 1908. רעידת אדמה זו גרמה לעיר נזק ניכר ובעקבותיה נבנו חלק גדול מן הבניינים הקיימים ברג'ו כיום.
הספר העברי המתוארך הראשון הודפס בעיר. הספר, פירוש רש"י על התורה, הודפס בשנת ה'רל"ה (1475). לא ידוע על ספרים עבריים נוספים שנדפסו בעיר זו.
ספורט

לרג'ו קבוצת כדורגל בליגה פרו (הליגה השלישית) בשם רג'ינה קלצ'ו. מגרשה הביתי של הקבוצה הוא אצטדיון אורסטה גרנילו (Stadio Oreste Granillo).
קיריבטי במשחקים האולימפיים לנוער

| --- | --- |
קיריבטי
 
 הוועד האולימפי הלאומי
 קוד ייצוג:  KIR
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
קיריבטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מקיריבטי לא זכה במדליה אולימפית לנוער והשתתפותה במשחקים היא בעיקר סמלית.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של קיריבטי למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה קיריבטי עד כה. המשלחת כללה 4 ספורטאים שהתחרו בשלושה ענפי ספורט. המשלחת הגיעה להישג בענף הטאקוונדו בה העפילה לרבע הגמר בקטגוריית משקל עד 55 ק"ג בנות. בענפי האתלטיקה וההרמת משקולות הגיעה המשלחת למקומות האחרונים.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים. המשלחת לא הגיעה להישגים וסיימה במקומות האחרונים בענפי האתלטיקה והרמת משקולות